Raptorok nyerték meg a pilismaróti szilveszteri focitornát | Hídlap
2020. január 2. Hídlap
Raptorok nyerték meg a pilismaróti szilveszteri focitornát
Az esztergomi labdarúgókból álló Raptorok csapata nyerte meg a huszonharmadik alkalommal megrendezett Szilveszter kupát, melynek a hagyományoknak megfelelően a pilismaróti Nyírő Csaba Sportcsarnok adott otthont.
A benevezett tizenkét csapatot hármas csoportokban sorolták, ahonnan az elsők, illetve a második helyezettek jutottak tovább a négyes döntőbe. Hatodik lett a tatabányai Laguna söröző, a két pilismaróti alakulat, az Oszi Team az ötödik, míg a Semmi Extra a negyedik helyet szerezte meg.
A bronzérmet megérdemelten gyűjtötte be az esztergomiakból álló Blue Terror, mely magabiztosan győzte le a Semmi Extrát. A döntőben minimális különbséggel, de legyőzte a tokod-üveggyári Pápai Sörözőt a Raptorok csapata, így ők emelhették magasba a trófeát.
Az eredményhirdetés során Oszvald Zsolt szervező pezsgőt és oklevelet adott át a résztvevőknek.